CELEX: C2007/235/43
Language: fi
Date: 2007-10-06 00:00:00
Title: Asia T-304/07: Kanne 10.8.2007 — Calzaturificio Frau v. SMHV — Camper

6.10.2007   
            
            
               FI
            
            
               Euroopan unionin virallinen lehti
            
            
               C 235/23
            
         Kanne 10.8.2007 — Calzaturificio Frau v. SMHV — Camper
   (Asia T-304/07)
   (2007/C 235/43)
   Kannekirjelmän kieli: italia
   Asianosaiset
   
      Kantaja: Calzaturificio Frau (San Giovanni Ilarione VR, Italia) (edustaja: avvocato A. Rizzoli)
   
      Vastaaja: sisämarkkinoiden harmonisointivirasto (tavaramerkit ja mallit) (SMHV)
   
      Vastapuoli valituslautakunnassa: Camper S.L.
   Vaatimukset
   
               —
            
            
               Kanne on otettava tutkittavaksi liitteineen
            
         
               —
            
            
               Valituslautakunnan päätös (päätösosan 1, 2 ja 3 kohta) on kumottava, koska niillä kumotaan riidanalainen päätös, hylätään kaikkia riitautettuja tavaroita koskevat rekisteröintihakemukset ja velvoitetaan kantaja korvaamaan väitteen tekijälle väite- ja valitusmenettelystä aiheutuneet oikeudenkäyntikulut
            
         
               —
            
            
               SMHV on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   
      Yhteisön tavaramerkin hakija: Calzaturificio Frau
   
      Haettu yhteisön tavaramerkki: Kuviomerkki, jossa on oikealle taivutettu musta jousi (rekisteröintihakemus N:o 3 388 097) luokkiin 18 ja 25 kuuluville tavaroille.
   
      Sen tavaramerkki- tai merkkioikeuden haltija, johon väitemenettelyssä on vedottu: Camper S.L.
   
      Tavaramerkki- tai merkkioikeus, johon väitemenettelyssä on vedottu: Espanjalainen, kansallinen, kolmiulotteinen tavaramerkki, joka on kengänmuotoinen, luokkaan 25 kuuluville tavaroille, useampia englantilaisia, kansallisia kuviomerkkejä, joissa on usein eri tavoin taipuvia jousia, luokkaan 25 kuuluville tavaroille, ja kaksi yhteisön tavaramerkkiä, jotka nekin ovat jousenmuotoisia, luokkaan 18 kuuluville tavaroille.
   
      Väiteosaston ratkaisu: Väite on osittain hylätty.
   
      Valituslautakunnan ratkaisu: Riidanalainen päätös kumotaan ja rekisteröintihakemus hylätään.
   
      Kanneperusteet: Yhteisön tavaramerkistä annetun asetuksen (EY) N:o 40/94 8 artiklan 1 kohdan b alakohtaa ja 73 artiklaa on rikottu.